Heidi Løke

Heidi Løke (født 1982) er en norsk håndballspiller som spiller for Larvik Håndballklubb i Eliteserien i håndball for kvinner. Hun ble toppscorer med Larvik HK i  eliteserien i håndball for kvinner (Postenligaen) i både 2008/09-sesongen, 2009/2010 og 2010/2011-sesongen med henholdsvis 216, 204 og 221 mål. Hun ble også kåret til Postenligaens beste strekspiller og Årets Postenligaspiller i alle disse tre sesongene. 

Hun debuterte på A-landslaget mot Ungarn den 7. april 2006, men etablerte seg aldri på landslaget før i forkant av EM-sluttspillet i Makedonia i desember 2008 etter at Else-Marthe Sørlie Lybekk ga seg på landslaget. Løke ble premiert med gull sammen med resten av det norske laget i EM 2008. Det samme skjedde i EM 2010, og der ble hun kåret til mesterskapets beste strekspiller for første gang. Senere har også Løke vunnet gull i VM 2011 og OL 2012, hvor hun også ble kåret til mesterskapets beste strekspiller. I tillegg har hun en VM-bronse fra 2009 og et EM-sølv fra 2012. Hun ble Norges nest beste målscorer med 37 mål da Norge vant EM 2014.

Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Løke ble av IHF kåret til mesterskapets beste strekspiller.Norges håndballforbund - To på All Star Team, besøkt 21. august 2016.

Heidi Løke signerte en 2 års kontrakt med Vipers Kristiansand den 14. juni 2019.

Løkes storebror Frank Løke er tidligere profil på det norske herrelandslaget, og lillesøster Lise Løke spiller for Storhamar. Søstrene spilte også sammen i Gjerpen. Alle de tre søsknene er strekspillere. Løke fikk en sønn med håndballtrener Leif Gautestad i 2007 Godtar ikke Løkes flytteplaner, besøkt 7. desember 2020., og en sønn med den allsidige idrettsutøver og massør, Bjørn Olsson i 2017Brudd etter syv år, besøkt 7. desember 2020..

Heidi Løke vant også underholdningskonkurransen Best av de beste som gikk på TV 2 i julen/romjulen 2010.

 Meritter landslag 
 EM 2020 – Gull
 OL 2016 – Bronse
 VM 2015  – Gull
 EM 2014 – Gull
 VM 2013 – 5.
 EM 2012 – Sølv
 OL 2012 – Gull
 VM 2011 – Gull
 EM 2010 – Gull
 VM 2009 – Bronse
 EM 2008 – Gull

 Utmerkelser og priser 
 Postenligaens toppscorer: 2009, 2010, 2011
 Årets Postenligaspiller: 2009, 2010, 2011
 Postenligaens beste strekspiller: 2009, 2010, 2011
 All Star Team, beste strekspiller EM: 2010, 2012, 2014
 All Star Team, beste strekspiller VM: 2011, 2015
 All Star Team, beste strekspiller OL: 2012, 2016
 IHF Player Of The Year: 2011 (nominert også i 2012)
 EHFs «Hall of Fame» (2023)

 Referanser 

 Litteratur  
 Heidi Løke / Stig Aasvik gi aldri opp!, 2012 ISBN 978-82-92526-85-9

 Eksterne lenker 




Kategori:Norske håndballspillere
Kategori:Olympiske mestere for Norge
Kategori:Verdensmestere i håndball
Kategori:Europamestere i håndball
Kategori:Spillere i Håndball-EM 2008 for kvinner
Kategori:Spillere i Håndball-VM 2009 for kvinner
Kategori:Spillere i Håndball-EM 2010 for kvinner
Kategori:Spillere i Håndball-VM 2011 for kvinner
Kategori:Medaljevinnere under Sommer-OL 2012
Kategori:Deltakere for Norge under Sommer-OL 2012
Kategori:Håndballspillere under Sommer-OL 2012
Kategori:Spillere i Håndball-EM 2012 for kvinner
Kategori:Spillere i Håndball-VM 2013 for kvinner
Kategori:Spillere i Håndball-EM 2014 for kvinner
Kategori:Spillere i Håndball-VM 2015 for kvinner
Kategori:Medaljevinnere under Sommer-OL 2016
Kategori:Deltakere for Norge under Sommer-OL 2016
Kategori:Håndballspillere under Sommer-OL 2016
Kategori:Spillere i Håndball-VM 2017 for kvinner
Kategori:Spillere i Håndball-EM 2018 for kvinner
Kategori:Spillere i Håndball-EM 2020 for kvinner
Kategori:Håndballspillere for Gjerpen IF
Kategori:Håndballspillere for Győri Audi ETO KC
Kategori:Håndballspillere for Larvik HK
Kategori:Håndballspillere for Storhamar Håndball
Kategori:Håndballspillere for Vipers Kristiansand
Kategori:Håndballspillere for Aalborg DH
Kategori:Best av de beste-deltakere
Kategori:Personer fra Sandefjord kommune
Kategori:Olympiske medaljevinnere i håndball
Kategori:Løke-familien